ПРОТОКОЛ № 33
от заседанието на Комисия по правни и институционални въпроси към Пленума на Висшия съдебен съвет, 
проведено на 16 октомври 2017 г.

Днес, 16 октомври 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ЧЛЕНОВЕ:			ЦВЕТИНКА ПАШКУНОВА 
					АТАНАСКА ДИШЕВА - отсъства
					СТЕФАН ГРОЗДЕВ - отсъства
					ВЕРОНИКА ИМОВА - отсъства
					ПЛАМЕН НАЙДЕНОВ 
					ГЕОРГИ КУЗМАНОВ 
					ДАНИЕЛА МАШЕВА
					ЕВГЕНИ ДИКОВ

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Кремена  Капралова - гл. експерт - връзки с обществеността в отдел „Публична комуникация и протокол“.
	
Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Предложение за командироване на участници в обучителен курс по приложението Registrar към проекти Goalkeeper, което ще се проведе на 30.10.2017 г. и 17.11.2017 г, в гр. Брюксел, Кралство Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА на Пленума на Висшия съдебен съвет да възложи на Главния секретар на ВСС да командирова за участие в обучителен курс по приложението Registrar към проекта Goalkeeper, в гр. Брюксел, Кралство Белгия, следните лица:

-	За периода 29-31 октомври 2017 г.:
1.1.	Аделина Кандова - главен експерт - международна дейност;
1.2.	Страхил Недков - старши експерт - международна дейност:
1.3.	Ида Лереова- младши експерт - международна дейност.

-	За периода 16-18 ноември 2017 г.:
1.1.	Христина Тодорова - директор на дирекция „Международна дейност“;
1.2.	Руслана Вълчева - старши експерт - международна дейност.

1.2. Пътните разходи, разходите за две нощувки, дневни пари за три дни и разходите за медицински застраховки за всички командировани лица са за сметка на Висшия съдебен съвет. Пътуването ще се извърши със самолет.
1.3. Внася материалите за разглеждане на следващото редовно заседание на Пленума на Висшия съдебен съвет.

Забележка: Преписката е разгледана на заседание на Комисия „Бюджет и финанси", проведено на 13.09.2017 г.

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

2. ОТНОСНО: Писма от изпълняващия функциите „административен ръководител – председател на Апелативния специализиран наказателен съд и от административния ръководител – председател на Апелативен съд – Бургас, относно изпълнението на решение на т. 16 по протокол № 35 от 19.09.2017 г. на Съдийската колегия на ВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ВНАСЯ материалите по т.2 в Комисия „Съдебна администрация“, по компетентност.

3. ОТНОСНО: Информация за изпълнението на Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1.	ПРИЕМА ЗА СВЕДЕНИЕ писмата относно изпълнението на Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2017/2018 г. и необходимия финансов ресурс за дейности по нея, от административните ръководители на Окръжен съд – Ямбол, Окръжен съд – Благоевград, Районен съд – Чепеларе, Районен съд – Харманли, Районен съд – Айтос, Районен съд – Поморие, Районен съд – Ихтиман.
3.2.	ВЪЗЛАГА на експертите от отдел „Публична комуникация и протокол“ да обобщят получената информация за работа по Образователната програма през учебната 2017/2018 г., както и за необходимия финансов ресурс за дейности по нея.

4. ОТНОСНО: Информация за „Ден на отворените врати“ в Районен съд – Ботевград и Районен съд – Тутракан през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ писмата от административните ръководители на Районен съд – Ботевград и Районен съд – Тутракан относно проведен „Ден на отворените врати“.
4.2.	ВЪЗЛАГА на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

гл. експерт - връзки с обществеността в отдел „Публична комуникация и протокол“
                                                                        К. Капралова 

III. ПРАВНИ ВЪПРОСИ:

	         5. ОТНОСНО: Законопроект за изменение и допълнение на Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	          5.1. ПРЕДЛАГА НА ПЛЕНУМА ДА ДАДЕ ПОЛОЖИТЕЛНО СТАНОВИЩЕ по законопроекта за изменение и допълнение на Закона за съдебната власт, със следните забележки:

- не подкрепя предложеното с § 12 изменение, с което се създава изречение второ в чл. 233, ал. 6 и §15, с който в чл. 345 се създава ал. 5. 

МОТИВИ: С предложените изменения се създава привилегия по отношение на магистратите и съдебните служители, работещи в специализираните органи на съдебната власт.
Това, че престъпленията са извършени от лица, заемащи висши държавни длъжности – изпълнителна, законодателна и съдебна, не ги прави по-тежки и съответно по-трудни за разглеждане. Стимули следва да се дават за постигнати резултати /брой приключили и неприключили съдебни производства; брой постановени актове; натовареност и т.н./, а не за естеството на работата, което е еднакво за всички органи. 

-  не подкрепя създаването на §§13, 14 и 16, с които се възстановява правната уредба, касаеща статута на съдиите по вписванията и на държавните съдебни изпълнители.
МОТИВИ: В бюджета на съдебната власт за следващата година не са предвидени средства за съдиите по вписванията и за държавните съдебни изпълнители, тъй като §§ 156, 158 и 159 от ЗИД на ЗСВ, предвиждащи разходите за тяхната издръжка да се извършват за сметка на бюджета на Министерството на правосъдието, влизат в сила от 01.01.2018 г. Същите не са включени и в предмета на  обществената поръчката за избор на изпълнител за задължителното обществено и здравно осигуряване на магистратите и съдебните служители, което е за сметка на бюджета на съдебната власт. 

5.2. ПРИЕМА ЗА СВЕДЕНИЕ становището на Съюза на съдиите в България. 

		6. ОТНОСНО: Проект на решение на Министерския съвет за одобряване на проект на Закон за Европейската заповед за разследване

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

		 6.1. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ да съгласува проекта на Закона за Европейската заповед за разследване.

7. ОТНОСНО: Проект на решение на Министерския съвет за одобряване на проект на Закон за изменение на Търговския закон

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  7.1. ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ да одобри проекта на Закона за изменение на Търговския закон.

8. ОТНОСНО: Запитване от Деница Вълкова – председател на Апелативен съд – гр. Бургас

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  8.1 На основание чл. 228, ал. 1 от Кодекса на труда във връзка с чл. 229 от Закона за съдебната власт, базата за определяне на еднократното парично обезщетение по чл.225, ал. 1 от ЗСВ е полученото брутно трудово възнаграждение за месеца, предхождащ месеца, в който е възникнало основанието за обезщетение. 

9. ОТНОСНО: Отговор от Веселин Хаджиев – председател на Окръжен съд – гр. Пловдив относно жалба на Благой Порязов

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 9.1. ПРИЕМА ЗА СВЕДЕНИЕ отговора от Веселин Хаджиев – председател на Окръжен съд – гр. Пловдив относно жалба на Благой Порязов.

10. ОТНОСНО:	Сигнал от Любомир Василев, съдия в Софийски градски съд

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ИЗПРАЩА материалите по т. 10 на Комисия „Съдебна карта, натовареност и съдебна статистика”, по компетентност.

11. ОТНОСНО: Предложение от Димитър Тончев – главен секретар на АВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1 Елементите от трудовото правоотношение, включително размера на полагаемия и съответно ползван годишен отпуск, не представляват „лични данни“ по смисъла на § 1, т. 2 от Допълнителните разпоредби на Закона за достъп до обществена информация и чл. 2, ал. 1 от Закона за защита на личните данни.
Доколкото съгласно разпоредбата на § 1, т. 6 от ДП на ЗДОИ "надделяващ обществен интерес" е налице, когато чрез исканата информация се цели повишаване на прозрачността и отчетността на задължените субекти по чл. 3 и предвид константната съдебна практика, приемаща наличие на обществен интерес по отношение на информацията, свързана с разходването на бюджетни средства, подобен е налице и в конкретния случай. 

 ЗА   ПРЕДСЕДАТЕЛ
                                                                    НА КОМИСИЯТА:	/П/	     
    ЕВГЕНИ ДИКОВ